CELEX: 62010TA0439
Language: et
Date: 2012-03-21 00:00:00
Title: Kohtuasi T-439/10 ja T-440/10: Üldkohtu 21. märtsi 2012 . aasta otsus — Fulmen ja Mahmoudian versus nõukogu (Ühine välis- ja julgeolekupoliitika — Tuumarelva leviku tõkestamiseks Iraani Islamivabariigi vastu suunatud piiravad meetmed — Rahaliste vahendite külmutamine — Tühistamishagi — Põhjendamiskohustus — Kaitseõigused — Õigus tõhusale kohtulikule kaitsele — Hindamisviga — Tõendamiskoormis ja -tase)

5.5.2012   
            
            
               ET
            
            
               Euroopa Liidu Teataja
            
            
               C 133/24
            
         Üldkohtu 21. märtsi 2012. aasta otsus — Fulmen ja Mahmoudian versus nõukogu
   (Kohtuasi T-439/10 ja T-440/10) (1)
   
   (Ühine välis- ja julgeolekupoliitika - Tuumarelva leviku tõkestamiseks Iraani Islamivabariigi vastu suunatud piiravad meetmed - Rahaliste vahendite külmutamine - Tühistamishagi - Põhjendamiskohustus - Kaitseõigused - Õigus tõhusale kohtulikule kaitsele - Hindamisviga - Tõendamiskoormis ja -tase)
   2012/C 133/47
   Kohtumenetluse keel: prantsuse
   
      Pooled
   
   
      Hagejad: Fulmen (Teheran, Iraan) ja Fereydoun Mahmoudian (Teheran) (esindaja: advokaat A. Kronshagen)
   
      Kostja: Euroopa Liidu Nõukogu (esindajad: M. Bishop ja R. Liudvinaviciute-Cordeiro)
   
      Kostja toetuseks menetlusse astuja: Euroopa Komisjon (esindajad:M. Konstantinidis ja É. Cujo)
   
      Ese
   
   Esiteks nõue tühistada hagejaid puudutavas osas nõukogu 26. juuli 2010. aasta otsus 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, lk 39), nõukogu 26. juuli 2010. aasta rakendusmäärus (EL) nr 668/2010, millega rakendatakse määruse (EÜ) nr 423/2007 (mis käsitleb Iraani vastu suunatud piiravaid meetmeid) artikli 7 lõiget 2 (ELT L 195, lk 25), samuti nõukogu 25. oktoobri 2010. aasta otsus 2010/644/ÜVJP, millega muudetakse otsust 2010/413/ÜVJP (ELT L 281, lk 81), ja nõukogu 25. oktoobri 2010. aasta määrus (EL) nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EÜ) nr 423/2007 (ELT L 281, lk 1), ja teiseks nõue tuvastada ülalnimetatud aktide vastuvõtmisega hagejatele tekitatud kahju.
   
      Resolutsioon
   
   
               1.
            
            
               Tühistada Fulmenit ja Fereydoun Mahmoudiani puudutavas osas:
               
                           —
                        
                        
                           nõukogu 26. juuli 2010. aasta otsus 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP;
                        
                     
                           —
                        
                        
                           nõukogu 26. juuli 2010. aasta (EL) rakendusmäärus nr 668/2010, millega rakendatakse määruse (EÜ) nr 423/2007 (mis käsitleb Iraani vastu suunatud piiravaid meetmeid) artikli 7 lõiget 2;
                        
                     
                           —
                        
                        
                           nõukogu 25. oktoobri 2010. aasta otsus 2010/644/ÜVJP, millega muudetakse otsust 2010/413;
                        
                     
                           —
                        
                        
                           nõukogu 25. oktoobri 2010. aasta (EL) määrus nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus nr 423/2007.
                        
                     
         
               2.
            
            
               Säilitada otsusega 2010/644 muudetud otsuse 2010/413 toime Fulmenit ja F. Mahmoudiani puudutavas osas seni, kuni jõustub määruse nr 961/2010 tühistamine.
            
         
               3.
            
            
               Jätta hagi ülejäänud osas rahuldamata.
            
         
               4.
            
            
               Jätta Euroopa Liidu Nõukogu kohtukulud tema enda kanda ja ühtlasi mõista temalt välja kohtukulud vastavalt Fulmeni ja F. Mahmoudiani nõuetele.
            
         
               5.
            
            
               Jätta Euroopa Komisjoni kohtukulud tema enda kanda.
            
         
      (1)  ELT C 328, 4.12.2010.